KUUENDA KOOSSEISU

OTSUS

Haapsalu,			21. juuni 2012 nr 166

Vara võõrandamine otsustuskorras

Juhindudes Haapsalu Linnavolikogu 30.03.2012 määruse nr 55 „Haapsalu linnavara valitsemise kord“ § 23 lg 1 p 1, § 24 lg 1 p 1, § 25 p 2, 3, Haapsalu põhimääruse § 55 lg 1 p 1 ja haldusmenetluse seadusest, Haapsalu Linnavolikogu otsustab:

1. Lubada Haapsalu Linnavalitsusel võõrandada otsustuskorras Haapsalu Linnamajanduse Aktsiaseltsile Haapsalu linnale kuuluvad alljärgnevad varad:
1.1.	kinnistu asukohaga Lihula maantee parkla 1, Haapsalu:
1.1.1.	kinnistu registriosa number 2578032;
1.1.2.	katastriüksuse aadress Lihula mnt parkla 1, Haapsalu;
1.1.3.	katastritunnus 18301:010:0029;
1.1.4.	pindala 997 m2;
1.1.5.	katastriüksuse sihtotstarve transpordimaa 100%.
1.2.	11/12  mõttelist osa kinnistu kaasomandist asukohaga Lihula mnt 3 Haapsalu:
1.2.1.	kinnistu registriosa number 1005832;
1.2.2.	katastriüksuse aadress Lihula mnt 3, Haapsalu;
1.2.3.	katastritunnus 18301:010:0001;
1.2.4.	pindala 2737 m2;
1.2.5.	katastriüksuse sihtotstarve ärimaa 75%, ühiskondlike hoonete maa 25%.
1.2.6.	kaasomanike vahel sõlmitud kaasomandi kasutamise kokkulepe;
1.2.7.	kehtib seadusjärgne kaasomaniku ostueesõigus.
1.3.	kinnistu asukohaga Lihula mnt 3a Haapsalu:
1.3.1.	kinnistu registriosa number 413032;
1.3.2.	katastriüksuse aadress Lihula mnt 3a, Haapsalu;
1.3.3.	katastritunnus 18301:010:0035;
1.3.4.	pindala 1099 m2;
1.3.5.	katastriüksuse sihtotstarve tootmismaa 100%.

2. Vara võõrandatakse tervikvarana hinnaga 300 000.- (kolmsada tuhat) eurot.
3. Võõrandamise korraldajaks määrata Haapsalu Linnavalitsus.

Kalju Aigro
Volikogu aseesimees

SELETUSKIRI
Eelnõule „Vara võõrandamine otsustuskorras“.

Linnavalitsus algatas tervikvara Lihula mnt 3, Lihula mnt 3a ja Lihula mnt parkla 1 (edaspidi „Tervikvara“) võõrandamise Haapsalu Linnavolikogusse eelnõu esitamisega 2011. aasta märtsis. Haapsalu Linnavolikogu 25.03.2011 otsusega nr 108 anti luba Tervikvara võõrandamiseks alghinnaga 350 000 eurot.

Volikogu otsusest lähtuvalt korraldas Haapsalu Linnavalitsus 13.04.2011 korraldusega nr 235 kirjaliku enampakkumise alghinnaga 480 000 eurot, millele ei laekunud ühtegi pakkumist.

Toimusid järgmised kolm enampakkumiste vooru, mille tingimused kinnitati Haapsalu Linnavalitsuse 01.06.2011 korraldusega nr 366, 28.07.2011 korraldusega nr 473 ja 14.09.2011 korraldusega nr 569. Kõigi nende enampakkumiste voorus oli alghinnaks 350 000 eurot.

Haapsalu Linnavolikogu 25.11.2011 otsusega nr 135 alandati Tervikvara minimaalset alghinda 50 000 euro võrra, s.o 300 000 euroni.

Toimus veel üks, kokku viies enampakkumiste voor, mille tingimused kinnitas Haapsalu Linnavalitsus 30.11.2011 korraldusega nr 725, alghinnaks määrati 300 000 eurot. Ka sellel enampakkumisele ei laekunud ühtegi pakkumist.

Tervikvara on üritatud edutult müüa üle aasta. Tänaseks on avaldanud soovi Tervikvara osta Haapsalu Linnale kuuluv ettevõte Haapsalu Linnamajanduse AS. Läbirääkimiste teel müügi hinnaks kujunes 300 000 eurot, mis on ka objekti minimaalne võõrandamise hind Haapsalu Linnavolikogu poolt. Haapsalu Linnamajanduse AS plaanib ka lähiajal hoone heakorda investeerida. Otstarve hoonel jääb samaks.

1. Lihula maantee parkla 1: omanik Haapsalu linn, piirneb Lihula mnt 3 krundiga, koormatised ja kitsendused puuduvad, detailplaneering kehtestatud Haapsalu Linnavalitsuse 19.03.2008 korraldusega nr 223.

2. Lihula mnt 3: omanik 11/12 kaasomandist Haapsalu linn, omanik 1/12 kaasomandist OÜ Remoov (RK 10037145), piirneb Lihula mnt 3a krundiga, piirneb Lihula maantee parkla 1 krundiga, kinnistul asuv hoone (teenindusmaja) on koormatud üürilepingutega, hüpoteegid puuduvad, kinnistamisavalduse alusel kinnistusraamatusse sisse kantud kaasomandi valdamise ja kasutamise kokkulepe, detailplaneering kehtestatud Haapsalu Linnavalitsuse 19.03.2008 korraldusega nr 223.
Hoone (teenindusmaja) tehnilised andmed:
Keldrikorrus 608 m2
I korrus 811,2 m2 (1/12 kinnistust kaasomandis OÜ Remoov I korrus 300,0 m2)
II korrus 745,6 m2
III korrus 598,3 m2
IV korrus 609,7 m2
Tehniline korrus 188 m2
Hoone kokku 3560,8 m2

3. Lihula mnt 3a: omanik Haapsalu linn, piirneb Lihula mnt 3 krundiga, koormatised ja kitsendused puuduvad, detailplaneering kehtestatud Haapsalu Linnavalitsuse 19.03.2008 korraldusega nr 223.

Linnavalitsus teeb ettepaneku eelnõu otsusena vastu võtta.

Peeter Vikman, aselinnapea
08.06.2012